**Tájékoztatás**

Balassagyarmat Önkormányzata ezúton tájékoztatja városunk polgárait és az itt működő civil szervezeteket, hogy megkezdtük a településkép védelméről szóló 2016. évi LXXIV. törvényhez kapcsolódóan Balassagyarmat város Településképi Arculati Kézikönyvének megszerkesztését.

Kérjük mindazon személyeket és civil szervezeteket, akiknek javaslata van arra, hogy mely építészeti, környezeti, településképi érték, jó példa kerüljön a kiadványban bemutatásra, az javaslatát juttassa el 2017. május 12-ig a pmester@balassagyarmat.hu, vagy Moór Mátyás városi főépítésznek címezve a moormatyas.53@gmail.com e-mail címre.

A Településképi Arculati Kézikönyv készítésének célja, hogy jó példát, igazodási pontot nyújtson egyaránt a laikus építkezőknek, és a szakember tervezőknek új épületek építése, meglévők felújítása során. Közös feladatunk a minél harmonikusabb településarculat elérése, meglévő értékeink megóvása.

Balassagyarmat, 2017. április 7.

Medvácz Lajos

polgármester